stanford-oval/wikipedia huggingface dataset:
התפיסה הליברלית בכלכלה פוליטית בינלאומית
התהוות התפיסה הליברלית מהמאה ה־19 > בריטניה

משנת 1776, הנאורות הסקוטית ואדם סמית' הליברליים עולים, ואחרי מלחמות נפולאון הליברליזם הופך לדוקטרינה המקובלת על השלטון ועל העלית הפוליטית. הממשלה הבריטית הבינה שייבוא עשוי לייעל את התחרות ואת הייצור המקומי. כמו כן, האריסטוקרטיה משתכנעת שגם חיסול חוקי הדגן ייטיב לה. לכן, ממשלת בריטניה נקטה בשורה של רפורמות כלכליות המעידות על ליברליזציה בסחר. בשנת 1832, חוק הרפורמה העביר כוח מהאדמה והכפר למפעל ולעיר. החוק הזה משנה בעצם את חוקי המסחר שפגעו בחקלאות לטובת התעשייה. בסוף שנות השלושים של המאה התשע עשרה, הוסרו המגבלות על ייצוא מכונות ובעלי מקצוע.
ברם, הרפורמה המשמעותית ביותר שבריטניה עשתה הייתה בשנת 1846, כאשר היא ביטלה את חוקי הדגן. חוקי הדגן הטילו מיסים גבוהים על דגן, ולכן ייקרו את עלות המזון ולא העלו את השכר בחקלאות. הממשלה הבריטית הבינה שכדי לייעל את הכלכלה הבריטית, עדיף לייבא דגן בזול ולאפשר לבריטים לשלם פחות מיסים. ההנחה הייתה שגם החקלאים ייהנו מביטול חוקי הדגן. מעבר לכך, הרפורמה הזו שירתה גם את התעשייה הבריטית, היות שהוזלה במזון מאפשרת לתעשיינים להוריד את שכרם של הפועלים. ישנה טענה שהבריטים רצו לשמור על העליונות הטכנולוגית והתעשייתית שלהם באמצעות סחר חופשי. הם חשבו שהם יוכלו לעכב את המדינות האחרות מלנקוט בצעדים לקראת סחר חופשי.
בשנת 1860, נחתם הסכם קובדן-שבלייה (Cobden–Chevalier Treaty, על שם ריצ'רד קובדן ומישל שבלייה) על הסרה הדרגתית של מכסים. זה היה הסכם בין בריטניה לצרפת, ושתיהן הסכימו שכל הטבה שניתנת למדינה אחת משתיהן, תינתן גם למדינה השנייה. כמו כן, כל הטבת סחר לצד שלישי תינתן גם למדינות החברות בהסכם (MFN‏, Most favoured nation). לאחר ההסכם הזה נוצרו הסכמים דומים באירופה. כך נוצרת ליברליזציה בסחר.
התהוות התפיסה הליברלית מהמאה ה־19 > הולנד

הולנד הייתה דומה לבריטניה מבחינה כלכלית. לסוחרים היה מעמד כלכלי ופוליטי משמעותי. הם התנגדו למיסים מעבר למינימום ההכרחי. מלחמות נפולאון גרמו להולנד לאבד את המושבות שלה והיא נתקלה בקושי להתחרות בבריטים בסחר העולמי. הסוחרים ההולנדים הפכו למתַווכים בין הספקים הבריטיים ללקוחות יבשתיים. הולנד כבר לא התחרתה עם בריטניה על הסחר. מעבר לכך, התחבורה העולמית הייתה בתהליך של התייעלות, כך שלהולנד לא היה כבר יתרון גם בנושא הזה. אילו הולנד פנתה לכיוון של פרוטקציוניזם, היא הייתה שוקעת כלכלית באופן משמעותי. לפיכך, הסוחרים ההולנדים הצליחו לשכנע את ממשלתם לאמץ מדיניות ליברלית בסחר.
התהוות התפיסה הליברלית מהמאה ה־19 > צרפת

בשנות העשרים של המאה התשע עשרה, מתחיל שינוי אידאולוגי בצרפת המוביל לכיוון של סחר חופשי. השינוי הזה בא לידי ביטוי בתוך צרפת עצמה, כאשר היא פותחת את שוק הדגן לתחרות. בתעשייה התלוננו שהתשומות על הברזל יקרות, ולכן הם ביקשו לפתוח את השוק הצרפתי ולאפשר להם לייבא, וכך העלויות שלהם יצטמצמו. לפיכך, הם הפעילו לחץ על נפולאון. גם יבואני משי ויצרני יין הפעילו עליו לחץ בעד פתיחת השוק. מי שהיו בעד המשך מדיניות המכס היו יצרני הטקסטיל.
הלחץ על נפולאון, ביחד עם גורמים נוספים הביאו לליברליזציה בסחר מצדה של צרפת. מישל שבלייה, שהיה כלכלן פוליטי, ביקר בארצות הברית והשתכנע שעל ארצו לפנות לכיוון של כלכלה ליברלית. כמו כן, הצרפתים הובסו במלחמות נפולאון ונכנסו למשבר כלכלי. הסכם קובדן-שבלייה. אולם, כשהסחר החופשי שרת את האינטרסים של השלטון הצרפתי, הוא התאפשר. כאשר סחר חופשי לא עלה בקנה מידה עם האינטרסים של הממשלה, היא לא אפשרה אותו. במקרה של צרפת, הסחר החופשי היה תלוי בשלטון, ועדיין לא חדר בצורה אידאולוגית באופן משמעותי.
התהוות התפיסה הליברלית מהמאה ה־19 > פרוסיה

בשנת 1833, פרוסיה נקטה בצעד של איחוד מכסים בתוכה. פרוסיה הייתה המדינה שהכתיבה את המכס כלפי צדדים שלישיים. בשנת 1862, הייתה צמיחה כלכלית בפרוסיה שבאה לידי ביטוי בייצוא דגנים. בשנת, 1863, פרוסיה חתמה על הסכם עם צרפת. פרוסיה הרוויחה מפתיחת השוק, הן מבחינה כלכלית והן מבחינה פוליטית, בכך שיכלה לבודד יריבות פרוטקציוניסטיות. יחד עם זאת, מדיניות המכס שירתה את האינטרסים הפוליטיים של אוטו פון ביסמרק.
דוגמאות בנות זמננו ליישום התפיסה הליברלית בכלכלה פוליטית בינלאומית > ארגון הסחר העולמי

ארגון הסחר העולמי (WTO) הוקם בז'נבה בשנת 1995, בין היתר כתוצאה מהסכמים של סיבוב אורוגוואי (Uruguay Round Negotiations) שהתקיימו בין השנים 1986–1994. בארגון זה חברות 153 מדינות, הכוללות גם מעצמות כמו ארצות הברית ובריטניה. ארגון הסחר העולמי מונע על ידי החברות בו והוא מעוגן בחוק. כל ההחלטות בארגון מתקבלות על ידי הממשלות החברות בו, וכל הכללים בו הם תוצאה של משא ומתן בין החברות בארגון.
לארגון הסחר העולמי מספר תפקידים. ראשית, הוא מנהל את הסכמי הסחר שנחתמים בחסותו. כמו כן, הוא מהווה פורום למשא ומתן על נושא הסחר. בנוסף, הוא מנסה ליישב סכסוכים בנושאים הקשורים לסחר. הארגון גם מפקח על מדיניות של סחר לאומי, והוא גם מעניק סיוע טכני ואימון למדינות מתפתחות. כמו כן, הארגון משתף פעולה עם ארגונים בינלאומיים נוספים בעניינים כלכליים. תפקידי ארגון הסחר העולמי והפונקציות שהוא משמש ממחישים את העובדה, שגם כיום, מדינות רבות מיישמות את התפיסה הליברלית בכלכלה פוליטית בינלאומית באמצעות ליברליזציה בסחר בקנה מידה עולמי.
דוגמאות בנות זמננו ליישום התפיסה הליברלית בכלכלה פוליטית בינלאומית > האיחוד האירופי

לאיחוד האירופי יש מדיניות משמעותית בנושא התחרות, כאשר הוא פועל לשם הבטחת תחרות הוגנת בין חברי הארגון. האיחוד האירופי טוען כי תחרות יעילה לספק סחורות ושירותים מקצצת מחירים, מעלה את האיכות ומגדילה את האפשרויות בפני הצרכן. לוועדה האירופית יש כוחות רחבים להבטיח שעסקים וממשלות ייצמדו לחוקי האיחוד האירופי של תחרות הוגנת.
בנוסף, בשנת 1986 נחתם בלוקסמבורג הסכם ה־SEA‏ (Single European Act), שעל פיו חברי האיחוד האירופי פתחו את כל השווקים בכל הנוגע למוצרים, שירותים, הון ועובדים. המטרה המרכזית של הסכם ה־SEA הייתה להוסיף מומנטום חדש לתהליך של הבנייה האירופית. ממצא זה ממחיש את התהליכים הליברליים שהכלכלה האירופית עוברת. פתיחת השווקים באופן מושלם מהווה את האידיאל של התפיסה הליברלית בכלכלה פוליטית בינלאומית.
הערות שוליים

1 2 3 4  T. Oatley, International Political Economy: Interests and Institutions in the Global Economy, 3th. ed. (New York: Pearson, 2008), 8–11.
↑  J.A. Frieden, and D.A. Lake, International Political Economy: Perspectives on Global Power and Wealth, 4th. ed. (Australia: Thomson), 10.
1 2 3 4 5  D.C. North, “Institutions and Economic Growth: A Historical Introduction,” in International Political Economy: Perspectives on Global Power and Wealth, ed. J.A. Frieden, and D.A. Lake (Australia: Thomson, 2000), 47-57.
1 2 3 4 5 6 7 8  C.P. Kindleberger, “The Rise of Free Trade in Western Europe,” in International Political Economy: Perspectives on Global Power and Wealth, ed. J.A. Frieden, and D.A. Lake (Australia: Thomson, 2000), 73–87.
↑  About the organization, wto.org
↑  What is the WTO, wto.org
↑  Competition - A fair deal for all – באתר האיחוד האירופי
↑  The Single European Act – באתר האיחוד האירופי
חוק צ'יץ'

חוק צ'יץ' או תרגיל צ'יץ' הוא איום של מוסד ציבורי כי הקיצוצים שהושתו על תקציבו יפגעו בשירותים חיוניים אותו הוא מספק, ולאו דווקא בסעיפים אותם התכוונו לקצץ. מטרתו להביא ללחץ ציבורי שיביא לביטול החלטת הקיצוץ. "חוק צ'יץ'" קיבל את שמו מראש עיריית תל אביב שלמה להט, שכונה צ'יץ',  כשצוטט כאומר שיש לקצץ במקום הכואב ביותר כדי לבטל את הקיצוץ.
יישום חוק צ'יץ' מתייחס למצב בו נבחר ציבור או פקיד בכיר משתמש בכספים ציבוריים שלא למטרותיהם המקוריות. כשמתעורר צורך בהוצאה תקציבית על הוצאה חיונית, אותו נבחר ציבור מודיע שנדרש מימון נוסף ליישומן, אחרת יצמצם יפגעו אותם שירותים חיוניים. באופן זה כובל נבחר הציבור את ידי המממנים, שכן מאחר שההוצאות הלא מתוכננות כבר הוצאו, לא נותרת להם ברירה אלא להגדיל את תקציב.
בעולם, חוק דומה וידוע יותר נקרא תסמונת אנדרטת וושינגטון, ובארץ ,יישומים ידועים נוספים של החוק כוללים את האיומים הקיומיים שמציג צה"ל בדיונים על תקציב המדינה, או האיום בסגירת "ספריית העיוורים" עקב קיצוצים בתקציב משרד הרווחה.
וליד רגראגי

וליד רגראגי (בערבית מרוקאית: وليد الرڭراڭي; נולד ב-23 בספטמבר 1975) הוא מאמן כדורגל צרפתי-מרוקאי המאמן את נבחרת מרוקו. בעברו היה כדורגלן ושיחק כמגן ימני.
קריירה כשחקן

רגראגי נולד בקורביל שבצרפת להורים שהיגרו ממרוקו. הוא התחיל לשחק כדורגל במחלקת הנוער של הקבוצה המקומית. בקיץ 1998 חתם בראסינג פריז מהליגה הרביעית וכעבור שנה חתם בטולוז מהליגה הצרפתית השנייה, עמה רשם עליה לליגה הראשונה כבר בעונתו הראשונה.
בקיץ 2001 רגראגי חתם באז'אקסיו עמה רשם עלייה שנייה בקריירה לליגה הראשונה.
בקיץ 2004 עזב את צרפת וחתם בראסינג סנטנדר מליגת העל הספרדית במדיה שיחק שנתיים. בהמשך הקריירה שיחק בדיז'ון, גרנובל ומגרב תטואן.
בזכות שורשיו המרוקאים, רגראגי היה זכאי לייצג את נבחרת מרוקו. ב-28 בינואר 2001 ערך את הופעת הבכורה שלו בנבחרת בתיקו 0-0 נגד מצרים. רגראגי השתתף עם הנבחרת פעמיים בגביע אפריקה לאומות.
קריירה כמאמן

בשנת 2013 רגראגי התחיל לעבוד כאנליסט בערוץ ביין ספורט הצרפתי. בשנת 2014 קיבל תעודת מאמן A והתחיל לאמן את רבאט. ברבאט, רגראגי היה אחראי על ההחלטה לפיה כל קבוצות הנוער והילדים של המועדון ישחקו באותה שיטה. בעונתו הראשונה במועדון זכה עמה בגביע וכעבור שנה הגיע עמה שוב לגמר המפעל, אך הפסידה בגמר. בעונת 2015/2016 הוביל את המועדון לזכייה באליפות הראשונה בתולדותיו. בזכות הזכייה, קיבל מדליית כבוד ממוחמד החמישי, מלך מרוקו. ב-22 בינואר 2020 עזב את רבאט וכעבור זמן קצר מונה למאמנה של א-דוחייל הקטרית במדיה אימן עד אוקטובר 2020.
ב-10 באוגוסט 2021 חזר למרוקו ומונה למאמנה של וידאד קזבלנקה. בעונתו היחידה במועדון הוביל אותו לאליפות ולזכייה בליגת האלופות האפריקאית.
ב-31 באוגוסט 2022 מונה למאמנה של נבחרת מרוקו לאחר פיטוריו של המאמן וחיד חלילהודז'יץ'. הוא הוביל את מרוקו במונדיאל 2022 ורשם עמה עלייה ראשונה לשלב הנוקאאוט מאז 1986. בהמשך, הוביל אותה לחצי הגמר וכך הפכה מרוקו לנבחרת הערבית הראשונה, וכן הנבחרת האפריקאית הראשונה, המגיעה למעמד זה.
תארים

כשחקן
הליגה הצרפתית השנייה: 2001/2002
כמאמן
הגביע המרוקאי: 2013/2014
ליגת העל המרוקאית: 2015/2016
ליגת העל הקטרית: 2019/2020
ליגת העל המרוקאית: 2021/2022
ליגת האלופות האפריקאית: 2021/2022
מאמן השנה בליגת העל המרוקאית: 2015/2016, 2021/2022
וידאו ארט בישראל

‏"DeadSee"‏ (2005; 11:39) מאת סיגלית לנדאו, אוסף מוזיאון ישראל.
וידאו ארט היא סוגה אמנותית שהתפתחה בישראל החל משנות השישים של המאה ה-20, במקביל להתפתחות מדיום זה בארצות הברית ובאירופה. כבר מראשיתו של המדיום בישראל בלטה הקרבה של הסרטים אל האמנות המושגית. במהלך שנות התשעים של המאה ה-20 החל מדיום זה להתפתח בישראל והפך למדיום פופולרי בקרב שדה האמנות המקומי.
ראו גם

מישל פלטניק
הערות שוליים

1 2  ראו: טננבאום, אילנה, "חקירות קולנועיות באמנות הישראלית", וידאו Zero, בדרך לקולנוע, מוזיאון חיפה, 2004, עמ' 70.
↑  ברזל, גבי, "הקולנוע של רפי לביא", המדרשה, כתב העת של בית הספר לאמנות, מכללת בית ברל, גיליון מס' 2 - בקשר לרפי, 1999, עמ' 228-236.
↑  ראו: גרבוז, יאיר, "בקשר לרפי, כתם כתר קטשופ אהבה", המדרשה, כתב העת של בית הספר לאמנות, מכללת בית ברל, גיליון מס' 2 - בקשר לרפי, 1999, עמ' 69–70. במאמר מתארך גרבוז את העבודה לשנת 1980. התארוך לשנת 1979 מתבסס על מאמרה של אילנה טננבאום.
↑  טננבאום, אילנה, "חקירות קולנועיות באמנות הישראלית", וידאו Zero, בדרך לקולנוע, מוזיאון חיפה, 2004, עמ' 74-75.
↑  על העבודה ראו: גינתון, אלן, "העיניים של המדינה", אמנות חזותית במדינה ללא גבולות, מוזיאון תל אביב, עמ' 52, 196-197.
↑  ראו: טננבאום, אילנה, "ההקשר הישראלי: בין הגוף הפרטי לגוף הלאומי", וידאו Zero, כתוב בגוף, פעולה בשידור חי, מוזיאון חיפה, 2006, עמ' 48.
↑  ראו: אתר המרכז לאמנות עכשווית
↑  ראו: ברק, עמי, "מחבואים", בתוך ארט פוקוס, 18.11.96-18.12.96, עמ' 11. על האמנים הזרים שהציגו סרטי וידאו ארט נמנו דגלס גורדון, טוני אורסלר, סם טיילור-ווד ואחרים. לבד מתערוכה זו הוצגו גם התערוכה "קשירת מרחקים" שאצר אמנון ברזל ששילבה וידאו ארט.
↑  ראו: אדלשטיין, סרג'יו, גיא בן-נר, דיוקן עצמי כאיש משפחה, הקיבוץ המאוחד, תל אביב, 2005, עמ' 98, הערה מס' 1.
↑  ראו: צלמונה, יגאל, 100 שנות אמנות ישראלית, מוזיאון ישראל, ירושלים, 2010, עמ' 403.
↑  ראו: אדלשטיין, סרג'יו, גיא בן-נר, דיוקן עצמי כאיש משפחה, הקיבוץ המאוחד, תל אביב, 2005, עמ' 105.
↑  ראו: כץ-פרימן, תמי; קפאלאצו, איימי, דזרט קלישה, ישראל עכשיו - דימויים מקומיים, פורום המוזיאונים בישראל ומוזיאון באס, מיאמי ביץ', פלורידה, 1996, עמ' 110.
מתוך "יונה הנביא" (1979) מאת רפי לביא.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
מתוך "הקצ לדמעות" (1994; 2:41 ד') מאת הילה לולו לין.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ללא כותרת (1996) מאת דנה ובועז זונשיין.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
"מובי דיק" (2000; 12:35 ד', ללא פסקול) מאת גיא בן נר.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
זאק סטבלטי-קוק

איזאק "זאק" סטבלטי-קוק (באנגלית: Izaac "Zac" Stubblety-Cook; נולד ב-4 בינואר 1999) הוא שחיין אוסטרלי, האלוף האולימפי (טוקיו 2020), אלוף העולם (בודפשט 2022) ושיאן העולם במשחה ל-200 מטר חזה.
ביוגרפיה > 2018

במשחקי חבר העמים שנערכו בגולד קוסט, קווינסלנד, אוסטרליה באפריל 2018  סיים סטבלטי-קוק במקום עשירי במשחה ל-200 מטר חזה בתוצאה של 2:15.71 דקות.
ביוגרפיה > 2018 > סגן אלוף הפאן פסיפיק

באליפות הפאן פסיפיק בשחייה שנערכה בטוקיו, יפן באוגוסט אותה שנה הוא זכה במדליית כסף במשחה ל-200 מטר חזה בתוצאה של 2:07.89 דקות, אחרי איפיי ווטנאבה מיפן (2:07.75 דקות) ולפני בן ארצו מתיו וילסון (2:08.22 דקות).
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום רביעי במשחה ל-200 מטר חזה בתוצאה של 2:07.36 דקות.
ביוגרפיה > 2021

במבחנים האוסטרלים לאולימפיאדת טוקיו (2020) שנערכו באדלייד, אוסטרליה הדרומית ביוני 2021 זכה סטבלטי-קוק בשתי מדליות זהב, במשחה ל-100 מטר חזה בתוצאה של 59.69 שניות ובמשחה ל-200 מטר חזה בשיא לאומי חדש של 2:06.28 דקות.
ביוגרפיה > 2021 > אלוף אולימפי

במשחקים עצמם הוא זכה במדליית זהב במשחה ל-200 מטר חזה בשיא אולימפי חדש של 2:06.38 דקות, לפני ארנו קמינחה מהולנד (2:07.01 דקות) ומטי מטסון מפינלנד (2:07.13 דקות). בשלב המוקדמות הוא קבע תוצאה של 2:07.37 דקות ועלה ראשון לשלב חצי הגמר שבוא קבע תוצאה של 2:07.35 דקות ועלה ראשון למשחה הגמר.
ביוגרפיה > 2022 > שיאן עולם ואלוף עולם

במבחנים האוסטרלים לאליפות העולם שנערכו באדלייד, אוסטרליה ב-19 במאי 2022 קבע במשחה ל-200 מטר חזה שיא עולם חדש של 2:05.95 דקות, שיפור לשיאו בן 3 השנים של אנטון צ'ופקוב מרוסיה (2:06.12 דקות). באליפות העולם עצמה שנערכה בבודפשט, הונגריה ב-23 ביוני הוא זכה במדליית זהב בתוצאה של 2:07.07 דקות, לפני יו האנאגורומה מיפן ואריק פרסון משוודיה שקבעו תוצאה זהה של 2:08.38 דקות. נוסף לכך, הוא סיים במקום שביעי במשחה ל-100 מטר חזה בתוצאה של 59.65 שניות, בשלב חצי הגמר הוא קבע תוצאה של 59.51 שניות.
תארים והישגים

בשנים 2021 ו-2022 זכה סטבלטי-קוק בתואר שחיין השנה באזור האוקיינוס השקט.
שיאים אישיים > בריכה אולימפית

100 מטר חזה: 59.51 שניות (2022)
200 מטר חזה: 2:05.95 דקות (2022), שיא עולם
ראו גם

התפתחות שיא העולם במשחה ל-200 מטר חזה
ורנייה

| --- | --- |
סמל ורנייהסמל ורנייה
ארמון "אאיר" בעיר על יד נהר הרון
ארמון "אאיר" בעיר על יד נהר הרון
 מדינה:  שווייץ שווייץ
 קנטון:  ז'נבה
 ראש העיר:  Martin Staub
 שפה רשמית:  צרפתית 
 שטח:  7.68 קמ"ר
 גובה:  417 מטרים
  ‑ הנקודה הגבוהה:  450
  ‑ הנקודה הנמוכה:  371
 אוכלוסייה:  ‏
  ‑ בעיר:  34,774 (31 בדצמבר 2018)
  ‑ צפיפות:  4,596 נפש לקמ"ר (2015)
 קואורדינטות:  46°12′N 6°06′E﻿ / ﻿46.2°N 6.1°E﻿ / 46.2; 6.1 
 www.vernier.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ורנייה(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ורנייה(למפת ז'נבה רגילה) ז'נבה מרן ורסואה קולונז'-בלריבורנייה(למפת ז'נבה מוגדלת) ז'נבה מרן ורסואה קולונז'-בלריבורנייה   (למפת ז'נבה מוגדלת) ז'נבה ורנייה מרן ורסואה קולונז'-בלריבקנטון ז'נבה(למפת ז'נבה רגילה) ז'נבה ורנייה מרן ורסואה קולונז'-בלריבקנטון ז'נבה tabBackground:;tabBorder:#aaa;defaultTab:0;
 
ורנייה (בצרפתית: Vernier) היא עיר בקנטון ז'נבה שבשווייץ. היא נמצאת ממערב לז'נבה, והיא העיר השנייה בגודל אוכלוסייתה בקנטון אחריה.
היסטוריה

ורנייה שוכנת על הדרך הרומית העתיקה שחיברה את ז'נבה וליון. שרידים ארכאולוגיים מהתקופה ומן המאות הראשונות לספירה, כולל קברים, נמצאו באתרים שונים בשטח העיר.
בימי הביניים החזיקו אצילים שונים מהסביבה קרקעות במקום, ונבנו מספר ארמונות ואחוזות, חלקם נותרו עד היום. השטח החליף ידיים מספר פעמים עד שהגיע לידיה של צרפת. בעקבות נפילת שלטון נפוליאון בשנת 1815 עבר היישוב, יחד עם חמש ערים נוספות, ממחוז אן שבצרפת לקנטון ז'נבה.
עד שנות החמישים של המאה ה-20 נותר היישוב קטן ושמר על גידול קטן אך יציב באוכלוסייתו. משנת 1960 החלו להיבנות שיכונים גדולים בשטחים שסביב הכפר הישן, והאוכלוסייה צמחה במהירות. שיכונים אלו מהווים עד היום דוגמה לאדריכלות שנות השישים.
גאוגרפיה

העיר שוכנת על שטח של 7.68 קמ"ר. כ-72% מהשטח מיועד לבינוי ותשתיות – בעיקר פרוורי וילות, אך גם שיכונים, בנייה רוויה ותעשייה, כ-13% שטחים חקלאיים, כ-10% שטחי יער וכ-5% שטח לא מנוצל. העיר מחולקת לשמונה רבעים שונים. מאז 2009 עובר בעיר ציר ירוק המקשר אותה לז'נבה.
גבולה הדרומי של העיר הוא נהר הרון, אליו נשפכים כמה נחלים קטנים בשטח העיר. ממזרח נמצאת ז'נבה, ממערב נמצאת העיר מרן ומצפון לעיר נמצא נמל התעופה הבינלאומי של ז'נבה.
דמוגרפיה

נכון לשנת 2015 גרים בעיר כ-35,298 תושבים, מה שהופך אותה לעיר השנייה בקנטון ז'נבה, לחמישית בחלק דובר הצרפתית של שווייץ ולעשרים בשווייץ כולה במספר תושביה. צפיפות האוכלוסין היא 4,596 נפש לקמ"ר. להלן גרף המתאר את הגידול באוכלוסיית העיר. ניתן לשים לב לגידול החד החל משנות ה-60.
אחד השיכונים שנבנו במחצית השנייה של המאה ה-20 בעיר
זמרי בן סלוא

| --- | --- |
זמרי משדל את בני ישראל לחטא, מאת הצייר ההולנדי חרארד הוט, 1728
זמרי משדל את בני ישראל לחטא, מאת הצייר ההולנדי חרארד הוט, 1728
 אב:  סלוא
 נרצח:  1273 לפנה"ס שיטים
 אם:  אשת סלוא
 בת זוג:  אשת זמרי
 צאצאים:  Salu 
 עיסוק:  נשיא שבט שמעון
 
זִמְרִי בֶּן סָלוּא, לפי המסורת, הוא נשיא שבט שמעון במסע בני ישראל במדבר. לפי המסופר בתורה (ספר במדבר, פרק כ"ה), ערב כניסתם של בני ישראל לארץ ישראל, בעת חנייתם בשיטים, בשנה הארבעים ליצאת מצרים, חטאו בני ישראל במעשי זנות עם בנות מואב ועבודה זרה של פעור. זמרי ביקש לפני משה רבנו להתיר זנות בני ישראל עם בנות מואב על ידי כך שיבוא בעצמו על כזבי בת צור המדיינית בדרך של זנות, לידיעת כל ישראל. בסוף המעשה נהרג זמרי יחד עם כזבי בת צור על ידי פינחס. בשל מעשהו זה, הביא זמרי למגפה אשר קפחה את חייהם של 24,000 מאנשי שבטו, ומצד שני לבחירת פינחס וצאצאיו לכהונה.
מקור השם

לדעת חז"ל זמרי הוא אחד הכינויים של שלומיאל בן צורישדי, וכך מסופר בתלמוד: ”א"ר יוחנן חמשה שמות יש לו 1. זמרי 2. ובן סלוא 3. ושאול 4. ובן הכנענית 5. ושלומיאל בן צורי שדי. זמרי על שנעשה כביצה המוזרת בן סלוא על שהסליא עונות של משפחתו שאול על שהשאיל עצמו לדבר עבירה בן הכנענית על שעשה מעשה כנען ומה שמו שלומיאל בן צורי שדי שמו” (תלמוד בבלי, מסכת סנהדרין, דף פ"ב, עמוד ב')
הסיפור במדרשי חז"ל

לאחר כישלונו של בלעם בן בעור לקלל את ישראל, חפשו מלכי מדיין דרך נוספת להכשיל או, לפחות, להחליש את ישראל טרם כניסתם לארץ המובטחת. עצתו של בלעם הייתה כך: "אמר להם [בלעם בן בעור למלכי מדיין] אלהיהם של אלו שונא זימה הוא". כל זמן שהם מונעים את עצמם מלחטוא ביחסים אסורים (עריות) אלוהיהם מגן עליהם. תוציאו את בנותיכם ושתפתינה את בני ישראל לחטוא איתן, הן בחטא הזנות והן בחטא עבודה זרה. וכך מספרת התורה את המעשה שהיה:
"וישב ישראל בשטים ויחל העם לזנות אל בנות מואב: ותקראן לעם לזבחי אלהיהן ויאכל העם וישתחוו לאלהיהן: ויצמד ישראל לבעל פעור ויחר אף ה' בישראל: ויאמר ה' אל משה קח את כל ראשי העם והוקע אותם לה' נגד השמש וישב חרון אף ה' מישראל: ויאמר משה אל שפטי ישראל הרגו איש אנשיו הנצמדים לבעל פעור: והנה איש מבני ישראל בא ויקרב אל אחיו את המדינית לעיני משה ולעיני כל עדת בני ישראל והמה בכים פתח אהל מועד: וירא פינחס בן אלעזר בן אהרן הכהן ויקם מתוך העדה ויקח רמח בידו: ויבא אחר איש ישראל אל הקבה וידקר את שניהם את איש ישראל ואת האשה אל קבתה ותעצר המגפה מעל בני ישראל: ויהיו המתים במגפה ארבעה ועשרים אלף."
במדרשי חז"ל המובאים בתלמוד בבלי, מסכת סנהדרין יש הרחבה של סיפור מעשה זמרי:
בנות מואב היו משתכנות באוהלים לא הרחק ממחנה ישראל, כך שרבים מבני ישראל התפתו לזנות איתן, בדיוק כפי שחשב בלעם בן בעור שתכנן את המעשה. בנות מואב נענו לגבר המשדל רק בתנאי שיסכים לעבוד לבעל פעור, מה שאכן קרה עד כדי שהתורה מתארת - "ויצמד ישראל לבעל פעור". הגברים שנכשלו בעבירות אלו התחייבו מיתה ומשה ישב עם בית דינו לדון ולחייב מיתה את החוטאים. כיוון שרבים מהחוטאים היו משבט שמעון באו אנשי השבט אל זמרי שהיה מראשי השבט ודרשו ממנו שיעשה מעשה שיציל אותם. זמרי החליט לקבוע כי אין בזנות עם גויה עונש מוות, והביא ראיה לכך את נישואיו של משה רבנו עם בתו של יתרו, אף על פי שזו נתגיירה לפני נישואיה עמו. כדי לבסס את פסקו זה, הוא החליט לזנות עם כזבי בת צור שהייתה בת מלך מדין ולפרסם את מעשהו זה. הוא בא אליה וביקש ממנה לשתף איתו פעולה. היא אמרה לו שכיוון שהיא בת מלך ומורמת מעם, לא הרשה לה אביה לזנות עם כל אחד, אלא רק עם הגדול שבעם ישראל, הוא משה. אמר לה זמרי שהוא חשוב ממשה, שכן משה הוא המנהיג של השבט השלישי, שבט לוי, ואילו הוא עצמו מנהיג שבט שמעון, השבט השני.
כזבי הסכימה לשתף פעולה וזמרי אחז אותה בבלוריתה והביאה אל משה, שם התריס כנגדו ושאל האם כזבי מותרת לו, שכן היא בדיוק כאשתו של משה, צפורה, שגם היא הייתה מדיינית. כאשר ראה העם את מעשה ההתגרות של זמרי געו כולם בבכיה. פנחס ידע שההלכה היא ש"הבועל ארמית קנאים פוגעין בו", ודקר למוות את זמרי וכזבי.
השפעה

הניגוד שבין מעשהו הטמא והמתריס של זמרי לבין מעשה הקנאות של פנחס שהחזיר לעם ישראל את הקדושה יצר את הביטוי "עושה מעשה זמרי ומבקש שכר כפנחס" לתיאור אדם העושה מעשה נבלה ומצדיק את עצמו לאחר מכן, או מראה עצמו כאילו הוא טלית שכולה תכלת.
בדתות אחרות

באסלאם, זמרי מכונה סמירי (א-סמירי; لـسّٰامِرِي) ומוזכר בסורת ט.ה. שבקוראן בתור אחד מהאחראים לחטא העגל. הקוראן מייחס לא-סמירי רבים מהמעשים שיוחסו בתנ"ך לאהרן בקטע המקביל העוסק בחטא העגל.
בנצרות, זמרי מוזכר בכתבי המיסטיקנית הנוצרית בריגיטה משוודיה בתור חוטא שנידון להיצלות בגיהנום לנצח נצחים.
הערות שוליים

↑  בעל הטורים (ספר במדבר, פרק כ"ה, פסוק י"ד) אף מוסיף כי: "שלומיאל בגימטריא זה זמרי בן סלוא"
↑  תלמוד בבלי, מסכת סנהדרין, דף ק"ו, עמוד א'
↑  תלמוד בבלי, מסכת סנהדרין, דף פ"ב, עמוד ב'
↑  Saint Bridget of Sweden, The Prophecies and Revelations of Saint Bridget of Sweden, Jazzybee Verlag, 2012, ISBN 978-3-8496-2254-1. (באנגלית)
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים
ז'אניו קואדרוס

ז'אניו דה סילבה קואדרוס (פורטוגזית: Jânio da Silva Quadros ‏; 25 בינואר 1917 - 16 בפברואר 1992) היה מדינאי ברזילאי ששימש כנשיא ברזיל בתקופת "הרפובליקה השנייה" בשנת 1961, ופרש מתפקידו לאחר ששימש בו במשך כשמונה חודשים.
זאב טקסס

| זאב טקסס |
| --- | --- |
 זאב טקסס
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב מצוי
תת־מין:: זאב טקסס
שם מדעי
 C. l. monstrabilis ‏1937 גולדמן

זאב טקסס (שם מדעי: Canis lupus monstrabilis) הוא תת-מין נכחד של זאב מצוי שחי בטקסס הדרומית והמערבית וצפון מקסיקו. לתת מין זה פרווה כהה יותר מאשר בני דודיו הצפוניים, ויש לו עצם קדמי קמור ביותר.
תת-מין זה נחשב לתת מין עצמאי על ידי ה-MSW3 אך לפי "United States Fish and Wildlife Service" אין זה תת-מין נפרד.